50 कांग्रेस विधायक निलंबित : दलितों का मुद्दा लगातार दूसरे दिन गुजरात विधानसभा में छाया रहा। विधानसभा की कार्यवाही दलितों के मुद्दे पर तीखी नोंकझोंक से शुरू हुई। इस दौरान कांग्रेस विधायकों ने मंत्रियों की ओर चूड़ियां भी फेंकी। उना मामले को लेकर हंगामा करने पर कांग्रेस के 50 विधायकों को गुजरात विधानसभा से निलंबित कर दिया गया। बार-बार चेतावनी दिए जाने के बावजूद जब कांग्रेस विधायक शांत नहीं हुए तो विधानसभा अध्यक्ष रमनलाल वोरा के निर्देश पर मार्शल विधायकों को सदन से बलपूर्वक बाहर ले गए।